ཁོང་གི་གསུང་གྲགས་ཅནམེ་ལོང་དང་སྒྲོན་མེཞེས་པ་རུ།རྩོམདངའཇིག་རྟེནརྩོམ་པ་པོཀློག་པ་པོབཅས་རྩོམ་རིག་སྐྱོན་བརྗོད་ཀྱི་རྩ་བའི་རྒྱུ་བཞི་ཡི་གཞུང་བསྟན་པ་དེས།འཛམ་གླིང་ཟླུམ་པོའི་རྩོམ་རིག་གི་གཞུང་ལུགས་ལ་ལམ་སྟོན་ལྟ་བུ་རུ་གྱུར་ཏེ།ནུབ་ཕྱོགས་རྩོམ་རིག་གཞུང་ལུགས་སྦྱངས་མཁན་དག་གིས་ཅིས་ཀྱང་བཀླག་དགོས་པའི་དེབ་རྨ་མེད་པ་ཞིག་ཏུ་ཀུན་གྱིས་མཐོང་།ཁོང་གིས་འཆར་ཡན་རིང་ལུགས་མ་བྱུང་བའི་སྔོན་དུ།རྩོམ་རིག་ནིམེ་ལོངཞིག་དང་འདྲ་བར།ཕྱི་རོལ་གྱིའམ་མངོན་སུམ་གྱི་འཇིག་རྟེན་འདི་མེ་ལོང་དུ་འཆར་བ་ཇི་བཞིན།བདེན་པ་བདེན་ཐུབ་དང་།ཕྱི་ཡི་མཐོང་བ་དག་ཇི་མ་ཇི་བཞིན་དུ་འབྲི་བ་ཡིན་ལ།ལུགས་དེ་དར་བའི་ཕྱིས་ནས་བཟུང་།རྩོམ་འབྲི་བ་ནིསྒྲོན་མེཞིག་དང་འདྲ་ཞིང་།ནང་སེམས་ཀྱི་དགའ་སྐྱོ་ཆགས་སྡང་སོགས་འདུ་བྱེད་སྣ་ཚོགས་ལ་བརྟེན་ནས།ཕྱི་ཡི་འཇིག་རྟེན་དེ་ལ་ནང་གི་སྒྲོན་མེ་དེས་འོད་ཀྱིས་གོས་པར་བྱེད་པ་ཞིག་རེད་ཅེས་འདོད།རྩོམ་རིག་གི་གཞུང་ཞེས་པ་མི་ཤེས་པ་ཞིག་གིས་གོ་བ་ཙམ་གྱིས་རྒྱང་བཀྱེད་ཅིང་།དོན་སྤྱིའི་བརྡ་དང་ལྐོག་གྱུར་གྱི་ཐ་སྙད་རེ་འགའ་རུ་རློམ་པར་བྱེད་པ་མང་ནའང་།ཨེ་པུ་རམ་སི་ལགས་ཀྱིསམེ་ལོངདངསྒྲོན་མེལྟ་བུ་ལ་སོགས་དཔེ་གོ་བདེ་བ།ཚིག་ཁ་གསལ་བ།དོན་རྒྱས་བསྡུས་རན་པའི་ལམ་ནས་ཀུན་ལ་གོ་བ་བསྐྱེད་ནུས་པ་ཞིག་བརྩམས་ཡོད།